“หุ้นถ่านหิน” พักฐาน! หลังแรงซื้ออิ่มตัว-ปรับลงตามดัชนี NCF
“หุ้นถ่านหิน” พักฐาน! หลังเข้าเขตซื้อมากเกินไป และลงไปในทิศทางเดียวกับดัชนี NCF ที่ร่วงหนักมาปิดที่ 242 จุด
7 ต.ค. 2564

ผู้สื่อข่าวรายงานว่า วันนี้ (7 ต.ค. 2564) หุ้นกลุ่มถ่านหินเกิดการพักฐานตามทิศทางดัชนี Newcastie Coal Spot Month,D10 (NCF) ที่ปรับตัวลงมาอยู่ที่ 242.00 จุด หลังจากวานนี้ขึ้นไปปิดที่ระดับ 269.50 จุด ลดลง 27.50 จุด หรือ 11.36%  ผลดังกล่าวส่งผลยังหุ้นถ่านหินลงด้วยเช่นกัน ตามเวลา ณ 10:58 น. นำโดย บริษัท ลานนารีซอร์สเซส จำกัด (มหาชน) หรือ LANNA ราคาหุ้นอยู่ที่ 26.25 บาท ลดลง 1.25 บาท หรือ 4.55% ด้วยมูลค่าการซื้อขาย 187.44 ล้านบาท
ถัดมา บริษัท เอเชีย กรีน เอนเนอจี จำกัด (มหาชน) หรือ AGE ราคาหุ้นอยู่ที่ 3.38 บาท ลดลง 0.06 บาท หรือ 1.74% ด้วยมูลค่าการซื้อขาย 36.91 ล้านบาท และ บริษัท บ้านปู จำกัด (มหาชน) หรือ BANPU ราคาหุ้นอยู่ที่ 14.40 บาท ลดลง 0.10 บาท หรือ 0.69% ด้วยมูลค่าการซื้อขาย 1.88 พันล้านบาท
นอกจากนี้ด้วยราคาหุ้นที่ปรับตัวลงเป็นผลจากเกิดแรงเทขายทำกำไรออกมาก่อน หลังจากราคาหุ้นทั้ง 3 บริษัทปรับตัวขึ้นอย่างต่อเนื่องจนสัญญาณเทคนิคเข้าเขต Overbought ซึ่งถือเป็นการพักฐานเพื่อจะมีโอกาสไปต่อวันข้างหน้า

 
 
 
 
 
 